Festîvala Fîlman a Kurdan a ke Hamburg de do bêra viraştene, 30ê teşrîna peyêne de (ewro) do dest pêbika. Festîval bi konserê muzîkî do dest pêbika û akerdiş bi fîlmê "Sister's Arms'o ke îdarekara ci Carolîne Fouresta Fransije ya dest pêbiko. Foureste îlhamê xo têkoşînê cinîyanê Kurdan ê verba DAÎŞ'î ra girewt.
Festîval do heta 6ê teşrîna peyêne dewam bika û fîlmê dergî û kilmî, belgefîlmî û fîlmê domanan zî tede 37 fîlmî do bêrê mojnayene. Her parçeyê Kurdistanî ra û dîaspora ra fîlmî festîval de do ca bigêrê û salonanê Zeise Kino, Studio Kino û 3001 Kino de do bêrê mojnayene.
Festîval de bi beşdarîya kaykerdoxan û îdarekaran ê girîngan panel û bernameyî zî do bêrê serûberkerdene. Panel û bernameyê domanan do bêpere bibê.
Festîvala emserî  hunermend û şervanê azadîye Mazdek Ararat (Omer Bagci) yo ke menga elule de Kobanê de şehîd bi, ey rê yena dîyarîkerdene.
Bernameyê festîvalî lînkê " www.hkff.de" ser o eşkeno bêro teqîbkerdene.
